text: Näiteks võib tuua nii Eesti Televisiooni kui ka näiteks Eesti Nukuteatri, kelle nimi on viimasel ajal eriti esile kerkinud. ETV on näidanud juba aastaid Tallinnfilmi multifilmi «Välek Vibulane» (režissöör Heino Pars, käsikiri Silvia Kiik ja Heino Pars), mis põhineb samanimelisel Elar Kuusi lasteraamatul, kuid tema pärijad ei ole selle eest autoritasu saanud. Võib kahelda ka selles, et ETV on autoritasu maksnud multifilmi autoritele. Muide, seda filmi pakuti, nagu paljusid teisigi, ETV Pluss veebilehel inimestele arvutis vaatamiseks (hind oli tollal 18 krooni).